Diari Oficial de la Generalitat Valenciana


Sumari del DOGV 3692, del 21-02-2000 (2000/1029)

Convocatòria i bases específiques, aprovades per Resolució de l’Alcaldia de data 24 de gener de 2000, que han de regir el procés selectiu per a la provisió per promoció interna d’una plaça de capatàs de neteja d’edificis públics, vacant en la plantilla de personal laboral d’aquest ajuntament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3692

Data del DOGV
:   21-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1029


Data del document
:   27-01-2000

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * administració local
    * concurs administratiu

Convocatòria i bases específiques, aprovades per Resolució de l'Alcaldia de data 24 de gener de 2000, que han de regir el procés selectiu per a la provisió per promoció interna d'una plaça de capatàs de neteja d'edificis públics, vacant en la plantilla de personal laboral d'aquest ajuntament. [2000/X1029]
  
1. Denominació de la plaça
  
Capatàs de neteja d'edificis públics.
  
2. Naturalesa
  
Laboral fix, classificada en el grup D.
  
3. Nombre de places
  
Una, de promoció interna entre els pertanyents al grup D, i a la categoria d'oficial d'obres i serveis de l'Ajuntament de Mislata.
  
4. Titulació exigida
  
Graduat escolar o equivalent. No obstant això, el personal que no tinga el títol de graduat escolar o equivalent, podrà participar en la convocatòria de promoció sempre que tinga una antiguitat de 5 anys en el grup D de la corresponent àrea d'activitat o funcional.
  
5. Tribunal específic
  
Assessors i/o assessores del tribunal que podran assistir a la sessió amb veu però sense vot:
  
- un especialista de valencià.
  
6. Sistema de selecció
  
Oposició.
  
7. Drets d'examen
  
2.000 PTA.
  
8. Proves de l'oposició
  
8.1. Exercicis obligatoris i eliminatoris
  
Primer exercici. Consistirà en la realització d'un test de 50 preguntes amb respostes alternatives, sent només una d'elles correcta, sobre coneixements relacionats amb el temari, amb una duració màxima d'una hora.
  
Segon exercici. Consistirà en la realització d'un o diversos treballs relacionats amb les comeses del lloc de treball a què s'oposita.
  
8.2. Exercici obligatori, però no eliminatori.
  
Tercer exercici. Consistirà en la realització de dues proves: 1) Coneixement oral del valencià, mitjançant lectura d'un text elegit pel tribunal i traducció oral del valencià al castellà de les frases o paraules proposades pel Tribunal; 2) Coneixement escrit del valencià, mitjançant una traducció del castellà al valencià d'un text elegit pel tribunal, durant un temps màxim de 40 minuts. La qualificació d'aquest exercici serà de 0 a 2 punts.
  
9. Temari de l'oposició.
  
Tema 1. La Constitució espanyola de 1978. Estructura i principis fonamentals, drets i deures.
  
Tema 2. El municipi. El terme municipal. L'empadronament.
  
Tema 3. Òrgans de govern del municipi. L'alcalde. Els tinents d'alcalde. Els regidors. El ple de l'Ajuntament. La Comissió de Govern.
  
Tema 4. Control i vigilància de neteja d'edificis públics on es realitze la neteja amb personal propi de l'Ajuntament.
  
Tema 5. Control i vigilància de neteja d'edificis públics on es realitze la neteja amb empreses alienes.
  
Tema 6. Gestió de compra de materials de neteja i uniforme de personal de l'Ajuntament de Mislata. Tràmits de realització.
  
Tema 7. Tasques relacionades amb la desinfecció i desratització de centres públics i terme municipal.
  
Tema 8. Gestió i tasques relacionades amb el manteniment de centres i edificis públics (mobiliari, persianes, portes, etcètera).
  
Tema 9. Elaboració de parts i informes relacionats amb les funcions pròpies del capatàs de neteja d'edificis públics.
  
Tema 10. Conveni col·lectiu del personal laboral de l'Ajuntament de Mislata. La seua estructura. Drets i deures. Règim disciplinari.
  
Tema 11. Les mesures de prevenció de riscos laborals en neteja d'edificis públics.